Document ID: 31997R2192

ΚΑΝΟΝΙΣΜΟΣ (ΕΚΑΧ, ΕΚ, ΕΥΡΑΤΟΜ) αριθ. 2192/97 ΤΟΥ ΣΥΜΒΟΥΛΙΟΥ της 30ής Οκτωβρίου 1997 για την τροποποίηση του Κανονισμού Υπηρεσιακής Κατάστασης των υπαλλήλων των Ευρωπαϊκών Κοινοτήτων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 24,
την πρόταση της Επιτροπής που υποβλήθηκε μετά από γνώμη της Επιτροπής του Κανονισμού Υπηρεσιακής Κατάστασης (1),
τη γνώμη του Ευρωπαϊκού Κοινοβουλίου (2),
την γνώμη του Δικαστηρίου (3),
τη γνώμη του Ελεγκτικού Συνεδρίου (4),
Εκτιμώντας:
ότι ο κανονισμός (ΕΟΚ, Ευρατόμ, ΕΚΑΧ) αριθ. 259/68 (5) καθορίζει στο παράρτημα ΙΙ, άρθρο 1, τη διάρκεια της θητείας των τακτικών και ενδεχομένως των αναπληρωματικών μελών της επιτροπής προσωπικού 7
ότι ενδείκνυται να τροποποιηθεί η διάρκεια της θητείας, η οποία σήμερα ανέρχεται σε δύο έτη, κατ' ανώτατο όριο, σε τρία έτη κατ' ανώτατο όριο, προκειμένου να καταστεί δυνατή η ευρύτερη διακύμανση της θητείας εκπροσώπησης του προσωπικού 7
ότι ενδείκνυται ωστόσο να μην τροποποιηθεί η ελάχιστη διάρκεια της θητείας των τακτικών και αναπληρωματικών μελών της επιτροπής προσωπικού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα ΙΙ, τμήμα 1 άρθρο 1, του Κανονισμού Υπηρεσιακής Κατάστασης, το πρώτο εδάφιο αντικαθίσταται από το ακόλουθο κείμενο:
«Η επιτροπή προσωπικού συγκροτείται από τακτικά μέλη και ενδεχομένως από αναπληρωματικά μέλη, των οποίων η διάρκεια της θητείας καθορίζεται σε τρία έτη. Εντούτοις, το όργανο δύναται να αποφασίσει τον καθορισμό βραχύτερης θητείας, η οποία όμως δεν δύναται να είναι κατώτερη από ένα έτος. Όλοι οι υπάλληλοι του οργάνου έχουν το δικαίωμα του εκλέγειν και του εκλέγεσθαι.»
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 30 Οκτωβρίου 1997.

Labels: 10
15